Eurovision Song Contest 2021

Eurovision Song Contest 2021 (ESC 2021), offisielt 65. Eurovision Song Contest, var den 65. gongen Eurovision Song Contest vart arrangert. Tevlinga vart arrangert i Rotterdam Ahoy i Rotterdam i Nederland, etter at EBU vart tvinga til å avlyse tevlinga i 2020 på grunn av koronavirusutbrotet i Europa. Semifinalane vart arrangerte 18. og 20. mai, medan finalen vart arrangert 22. mai. 39 land deltok i Eurovision Song Contest 2021. Armenia skulle ha delteke i tevlinga, men trekte seg frå tevlinga 5. mars 2021. Kviterussland skulle òg ha delteke, men vart diskvalifisert 26. mars 2021, då det kviterussiske bidraget ikkje var i tråd med tevlingsreglane.

 Bakgrunn 
Tevlinga skulle etter reglane ha vore arrangert av vinnarlandet i tevlinga i 2020. Men på grunn av det alvorlege koronavirusutbrotet i Europa vinteren og våren 2020, fann EBU til slutt at det var naudsynt å avlyse tevlinga. Avgjerda vart kunngjort 18. mars 2020, og dette var fyrste gongen i tevlinga si historie at ei utgåve vart avlyst.

I staden avgjorde EBU at Nederland - vertslandet for den avlyste 2020-utgåva, i staden fekk arrangere tevlinga i 2021. Avgjersla vart teken i samråd med dei nederlandske kringkastarane AVROTROS, NPO og NOS og Rotterdam by, som skulle ha vore vertsby for tevlinga i 2020.

 Format 
Tevlinga i 2021 tok i bruk mange av konsepta og planane frå den avlyste 2020-tevlinga. Blant anna var slagordet «Open Up» det same, og profilen og scenedesignet var lik som i 2020. Logoen var ei vidareføring frå fjoråret, men med eit par justeringar. Dei fire programleiarane som skulle ha leia showet i 2020, leia også tevlinga i 2021.

For å unngå ei ny avlysing, innførte EBU nye reglar som sikrar at tevlinga kan gjennomførast uavhengig av koronavirus-situasjon, eller eventuelle andre krisesituasjonar i framtida. For tevlinga i 2021 planla arrangørane gjennomføringa med fire scenario:

 Scenario A: Tevlinga kan haldast som normalt, med full sal, fleire arrangement i forkant og ingen avgrensingar i avstand og liknande. Scenarioet vart utelukka 3. februar 2021.
 Scenario B: Arrangørane av tevlinga må ta omsyn til eit krav om 1,5 meters avstand mellom alle menneske. Dette avstandskravet vart innført i vertslandet Nederland våren 2020, og var framleis gjeldande då tevlinga vart arrangert. Tevlinga måtte derfor bli arrangert med avgrensa tal publikum i salen, og med avgrensingar i arrangement og samankomstar før sendingane. Alle delegasjonar som kom til Nederland, måtte halde påkravd avstand til kvarandre.
 Scenario C: Ei tevling med reiserestriksjonar. Dersom smittesituasjonen i verda hadde gjort det vanskeleg eller risikabelt for nokre av deltakarane å reise, kunne deltakaren i staden opptre direkte frå eit studio i heimlandet sitt. Andre deltakarar kunne komme til Nederland for å opptre der. Sosial avstand ville framleis gjelde, og med eit avgrensa tal tilskodarar i salen.
 Scenario D: Full nedstengning i Nederland. Dersom smittesituasjonen hadde blitt kritisk, og Nederland måtte stengje heilt ned igjen, skulle tevlinga likevel finne stad i Rotterdam Ahoy, men utan tilskodarar og truleg uten nokon form for arrangement eller tilstellingar i samband med tevlinga. Alle deltakarar skulle ha opptredd direkte frå eit studio i heimlandet sitt, og sendinga ville blitt sydd saman til ei direkte fellessending frå Rotterdam.

3. februar 2021 vedtok arrangørane og EBU å utelukke scenario A, og ein stod dermed igjen med tre scenario. 2. mars 2021 fastslo arrangørane at dei fortsette med å jobba ut i frå scenario B. Dette innebar at artistane kom til Rotterdam og opptredde som vanleg, men at talet på journalistar, besøkjande og arrangement vart redusert. Nederlandske myndigheiter varsla i april at det ville tillate inntil 3500 tilskodarar i Rotterdam Ahoy under showa, men at tilskodarane måtte syne fram negativ covid-19-test.

 Reserveopptak av framsyningar 
For å forsikre seg om at tevlinga kunne gå som planlagt, måtte kvart deltakarland på førehand spele inn eit opptak der artistane deira framførte bidraget live. Opptaket måtte bli godkjent av EBU og leverast innan 25. mars 2021, og det kunne ikkje bli vist før tevlinga i mai. Dette opptaket skulle nyttast i naudstilfelle dersom ein artist vart forhindra frå å reise til Rotterdam, eller hamna i karantene eller isolasjon. Det var berre Australia av dei 39 deltakarane som ikkje var på plass i Rotterdam, i staden brukte dei reserveopptaket frå mars.

Det førehandsinnspelte live-opptaket måtte innfri ei rekkje tekniske krav og spesifikasjonar. Blant anna kunne ein ikkje bruke opptak frå ein nasjonal finale, og det var ikkje lov med tilskodarar til stades under innspelinga. Opptaket måtte også halde seg innanfor dei tekniske løysningane som var tilgjengelege ved sendinga frå Rotterdam. Det betydde at EBU ikkje tillét bruk av virtuell realitet, greenscreen, dronekamera, konfetti eller vatn.

 Programleiarar 
18. september 2020 kunngjorde kringkastaren NOS at dei tre sendingane skulle leiast av fire programleiarar: skodespelar og tv-programleiar Chantal Janzen, songar og nederlandsk Eurovision-kommentator Jan Smit, songaren Edsilia Rombley, som representerte Nederland i 1998 og 2007 og Nikkie de Jager, også kjent som NikkieTutorials. Desse skulle ha leia Eurovision Song Contest i 2020, men tevlinga vart avlyst pga. koronapandemien.

 Publikum 
Under kvart av showa opna nederlandske myndigheiter opp for inntil 3500 personar i publikum. Dette var 20 prosent av Rotterdam Ahoy sin fulle kapasitet. Tevlinga var ein del av dei nederlandske feltlab-forsøka, der ein forska på om det var mogleg å hindre smitte på større arrangement med publikum under pandemien. Men dei besøkjande måtte retta seg etter omfattande test- og sikkerheitstiltak. Blant anna måtte alle syne fram negativ covid-19-hurtigtest ved framkomst i arenaen, og denne testen måtte vere teken same dag ved ein godkjent teststasjon. Publikum måtte også bruke munnbind når dei ikkje sat ned.

Billettsalet opna 8. mai og var berre tilgjengeleg for dei som hadde billetter til Eurovision Song Contest 2020. Personar med risiko for alvorleg covid-19-sykdom fekk ikkje vere ein del av publikummet.

 Produksjon 
Sendingane og arrangementet rundt vart produsert av kringkastingsselskapa AVROTROS og NOS i samarbeid med den overordna nederlandske kringkastingsorganisasjon, NPO. Dei tre hadde ulike roller i organiseringa og produksjonen. Årsaka til at tre kringkastarar var involverte, er det særeigne og komplekse kringkastingssystemet til Nederland. Gjennom pillariseringen i det nederlandske samfunnet på 1900-tallet, vaks det fram ei rekke uavhengige kringkastingsselskap som produserte radio og tv til sine spesifikke målgrupper. Desse selskapa har overlevd fram til i dag, men dei vert koordinert og administrert av paraplyorganisasjonen Nederlandse Publieke Omroep (NPO). Sendetida til dei ulike kringkastarane vert avgjord av kor mange medlem dei har.

Sietse Bakker og Astrid Dutrénit var produsentar for showa.

 Andre storhendingar
I tillegg til dei to semifinalane og finalen var det enkelte andre tilstellingar i Rotterdam under Eurovision-veka. Men på grunn av smittesituasjonen og pandemien var det ein del avgrensingar samanlikna med ein normalsituasjon. Den faste Eurovision-landsbyen, Eurovision Village, var digital og fann stad frå 15. til 23. mai. I denne perioden var det digitale tilstellingar og konsertar med artistar som Johnny Logan, Afrojack, Sergej Lazarev og KEiiNO.

 Ny sjef for tevlinga 
I januar 2020 kunngjorde EBU at svenske Martin Österdahl vart sjef for Eurovision Song Contest fra og med 2021. Han tok over etter Jon Ola Sand, som hadde hatt rolla siden 2011. Österdahl var ansvarleg produsent for utgåvene i 2013 og 2016, og han var medlem i Eurovision Song Contest si referansegruppe mellom 2012 og 2018.

 Innspelt bakgrunnsvokal 
Ein av grunnreglane til Eurovision Song Contest har vore at all vokal skal bli framført direkte. Men i juni 2020 beslutta EBU å tillate førehandsinnspelt bakgrunnsvokal som ei prøveordning for tevlinga i 2021, blant anna for å redusere talet på tilreisande deltakarar. Bruken av innspelt bakgrunnsvokal var valfri, og all hovudvokal måtte framleis framførast direkte på scena under sendinga.

 Deltakande land 
Fleire land uttrykte eit ønske om å deltake i tevlinga i 2021. EBU vurderte også å opne opp for at songane i 2020 kunne få deltake i 2021. Reglane i Eurovision Song Contest krev at bidraga ikkje må ha vore gjevne ut på den kommersielle marknaden før 1. september året før tevlinga. 20. mars 2020 gjekk EBU ut med ei melding om at songane i 2020 ikkje kunne deltake i tevlinga i 2021.

I oktober 2020 offentleggjorde EBU lista over deltakande land, og i følgje den skulle 41 land deltake i 2021 – dei same landa som skulle deltake i 2020. Til slutt var det 39 land som deltok.

Seks land var direktekvalifiserte til finalen: vertslandet Nederland og «dei fem store»: Frankrike, Italia, Spania, Storbritannia og Tyskland. Dei andre 35 landa måtte kvalifisere seg gjennom ein av dei to semifinalane tidlegare i finaleveka. Dei ti beste frå kvar semifinale kvalifiserte seg til finalen, slik at finalefeltet bestod av 26 land.

 Trekking av semifinalar 
I november 2020 vedtok EBU at inndelinga av semifinalane i 2020 også skulle gjelde for 2021. Dimed vert det ikkje halde noka ny trekking av semifinalar for Eurovision Song Contest i 2021.

Den opprinnelege fordelinga av semifinalistane vart avgjord under ei offisiell trekking i Rotterdam 28. januar 2020.  Semifinalistane var på førehand delt inn i grupper utifrå røystemønsteret dei 15 siste åra. Blant anna var dei nordiske landa samla i ei gruppe, og dei tidlegare jugoslaviske republikkane var samla i ei anna gruppe. Landa i kvar røystegruppe vart deretter fordelt på dei to semifinalane. Dette vert gjort for å redusere effekten på naborøysting, og for å forhindre at eit land klarer å kvalifisere seg til finalen berre basert på røyster frå nabolanda. Systemet vart innført i 2008. Under trekkinga vart det også avgjort kva for ein av dei to semifinalane dei seks direktekvalifiserte landa skulle sende og røyste i. Seremonien vart leia av programleiarane Chantal Janzen, Jan Smit og Edsilia Rombley.

 Semifinale 1 
Seksten land deltok i den fyrste semifinalen tysdag 18. mai 2021 klokka 21:00 CET. Kviterussland skulle ha delteke i denne semifinalen, men vart diskvalifisert frå tevlinga 26. mars 2021. Ti land kvalifiserte seg til finalen. Dei førehandskvalifiserte landa Italia, Nederland og Tyskland framførte bidraga sine og røysta i denne semifinalen. Den endelege startrekkefølgja vart avgjord av produsentane av showet og vart offentleggjord 30 mars 2021.

 #  Land  Artist  Song  Språk  Omsetjing  Poeng  Plass01  The Roop «Discoteque» Engelsk Diskotek 203 402  Ana Soklič «Amen» Engelsk — 44 1303  Manizja «Russian Woman» Russisk og engelsk Russisk kvinne 225 304  Tusse «Voices» Engelsk Røyster 142 705 1 Montaigne «Technicolour» Engelsk — 28 1406  Vasil Garvanliev «Here I Stand» Engelsk Her står eg 23 1507  Lesley Roy «Maps» Engelsk Kart 20 1608  Élena Tsagkrinoú «El Diablo» Engelsk og spansk Djevelen 170 609  TIX «Fallen Angel» Engelsk  Fallen engel 115 1010  Albina Grčić «Tick-Tock» Engelsk og kroatisk Tikk takk 110  1111  Hooverphonic «The Wrong Place» Engelsk Feil stad 117 912  Eden Alene «Set Me Free» Engelsk og hebraisk Set meg fri 192  513  Roxen «Amnesia» Engelsk Amnesi 85 1214  Efendi «Mata Hari» Engelsk — 138 815  Go A «Sjum» Ukrainsk Støy 267  216  Destiny Chukunyere «Je me casse» Engelsk Eg stikk 325 1
1 Grunna pandemien drog ikkje den australske delegasjonen til Rotterdam. I staden vart førehandsinnspelinga av framsyninga, som vart spela inn i mars, nytta.

 Semifinale 2  
Sytten land deltok i den andre semifinalen torsdag 20. mai 2021 klokka 21:00 CET. Armenia skulle ha delteke i denne semifinalen, men 5. mars 2021, ei veke før fristen for innlevering av bidrag til Eurovision Song Contest, trekte Armenia seg frå Eurovision Song Contest 2021. Ti land kvalifiserte seg til finalen. Dei førehandskvalifiserte landa Frankrike, Spania og Storbritannia framførte bidraga sine og røysta i denne semifinalen. Den endelege startrekkefølgja vart avgjord av produsentane av showet og vart offentleggjord 30 mars 2021.

 #  Land  Artist  Song  Språk  Omsetjing  Poeng  Plass01  Senhit med Flo Rida «Adrenalina» Engelsk Adrenalin 118 902  Uku Suviste «The Lucky One» Engelsk Den heldige 58  1303  Benny Cristo «Omaga» Engelsk og tsjekkisk Herregud 23  1504  Stefania «Last Dance» Engelsk Siste dans 184  605  Vincent Bueno «Amen» Engelsk — 66 1206  Rafał «The Ride» Engelsk Turen 35  1407  Natalia Gordienko «Sugar» Engelsk Sukker 179  708  Daði og Gagnamagnið «10 Years» Engelsk Ti år 288 209  Hurricane «Loco Loco» Serbisk Gal gal 124 810  Tornike Kipiani «You» Engelsk Du 16 1611  Anxhela Peristeri «Karma» Albansk Karma 112  1012  The Black Mamba «Love Is on My Side» Engelsk Kjærleiken er på mi side 239  413  Victoria «Growing Up Is Getting Old» Engelsk Å vekse opp er å bli gamal 250 314  Blind Channel «Dark Side» Engelsk Mørk side 234 515  Samanta Tīna «The Moon Is Rising» Engelsk Månen stig 14 1716  Gjon's Tears «Tout l’Univers» Fransk Heile universet 291 117  Fyr & Flamme «Øve os på hinanden» Dansk Øve oss på kvarandre 89 11

 Finalen 
 #  Land  Artist  Song  Språk  Omsetjing  Poeng  Plass 01  Élena Tsagkrinoú «El Diablo» Engelsk og spansk Djevelen 94 16 02  Anxhela Peristeri «Karma» Albansk Karma 57 21 03  Eden Alene «Set Me Free» Engelsk og hebraisk Set meg fri 93 17 04  Hooverphonic «The Wrong Place» Engelsk Feil stad 74 19 05  Manizja «Russian Woman» Russisk og engelsk Russisk kvinne 204 9 06  Destiny Chukunyere «Je me casse» Engelsk Eg stikk 255 7 07  The Black Mamba «Love Is on My Side» Engelsk Kjærleiken er på mi side 153 12 08  Hurricane «Loco Loco» Serbisk Gal gal 102 15 09  James Newman «Embers» Engelsk Glør 0 26 10  Stefania «Last Dance» Engelsk Siste dans 170 10 11  Gjon's Tears «Tout l’Univers» Fransk Heile universet 432  3 12  Daði og Gagnamagnið «10 Years» Engelsk Ti år 378 4 13  Blas Cantó «Voy a quedarme» Spansk Eg vil bli 6 24 14  Natalia Gordienko «Sugar» Engelsk Sukker 115  13 15  Jendrik «I Don’t Feel Hate‎» Engelsk og tysk Eg føler ikkje hat 3 25 16  Blind Channel «Dark Side» Engelsk Mørk side 301 6 17  Victoria «Growing Up Is Getting Old» Engelsk Å vekse opp er å bli gamal 170  11 18  The Roop «Discoteque» Engelsk Diskotek 220  8 19  Go A «Sjum» Ukrainsk Støy 364  5 20  Barbara Pravi «Voilà» Fransk Sjå her 499  2 21  Efendi «Mata Hari» Engelsk — 65 20 22  TIX «Fallen Angel» Engelsk  Fallen engel 75  18 23  Jeangu Macrooy «Birth of a New Age» Engelsk og sranan tongo Fødsel av ein ny tidsalder 11 23 24   Måneskin «Zitti e buoni» Italiensk Hald kjeft og ver stille 524 1 25  Tusse «Voices» Engelsk Røyster 109 14 26  Senhit med Flo Rida «Adrenalina» Engelsk Adrenalin 50  22

 Utfordringar rundt covid-19 
 Australias fysiske fråvær 
På grunn av pandemien valde den australske delegasjonen ikkje å reise til Nederland. I staden for ei direkte sceneframsyning frå Australia vart reserveopptaket som Montaigne gjorde i mars brukt under den fyrste semifinalen. Dei resterande 38 delegasjonane og artistane var fysisk på plass i Rotterdam, men var samstundes under eit omfattande test- og smittevernsregime. Blant anna måtte alle teste seg for covid-19 kvar 48. time og oppretthalde sosial distansering.

 Stand-in for Ukraina 
Då Ukraina skulle ha sin andre prøve 12. mai, melde frontvokalisten i Go A, Kateryna Pavlenko, i frå om at ho ikkje var i form. Ho vart sett i karantene på hotellrommet sitt, mens resten av bandet testa negativt og fekk lov til å dra til Rotterdam Ahoy for å gjennomføre prøva. I staden steppa den nederlandske songaren Emmie van Stijn inn som vokalist for Pavlenko. Pavlenko tok ein PCR-test som viste seg å vere negativ, og ho fekk dimed opptre igjen. van Stijn vart samstundes hylla for si framsyning, og særleg for uttala av den ukrainske teksta. Som takk for innsatsen vart ho invitert tl å sitje saman med den ukrainske delegasjonen i oppholdsrommet til artistane under den fyrste semifinalen.

 Smitte i dei polske og islandske delegasjonane 
Foran opningsseremonien Turquoise Carpet sundag 16. mai testa eitt medlem kvar av den polske og den islandske delegasjonen positivt for covid-19. Som ein konsekvens måtte båe delegasjonane avstå frå arrangementet og i staden gå i karantene og isolasjon, i tråd med smittevernsreglane til tevlinga. Delegasjonane frå Romania og Malta måtte også avstå frå opninga som eit «føre var»-tiltak, sidan dei budde på det same hotellet som dei polske og islandske delegasjonane.

Dei andre delegasjonsmedlemmane frå Polen og Island testa negativt, men måtte vera i karantene fram til juryprøva 19. mai. Men like før juryprøva fekk eitt av medlemmane i den islandske gruppa Gagnamagnið påvist covid-19. Dei øvrige bandmedlemmane testa negativt og fekk tilbod om å stille på scena under semifinalen. Dei avslo tilbodet, sidan dei ønska at heile gruppa skulle opptre samla. I staden vart opptak frå den andre prøva til gruppa i Rotterdam Ahoy vist både i juryprøva, i semifinalen 20. mai og i finalen 22. mai. Den polske delegasjonen slapp ut av karantene før juryshowet 19. mai og opptredde live i semifinalen som planlagt.

 Smitte i den norske delegasjonen 
Dagen etter finalen, då den norske delegasjonen skulle fly tilbake til Noreg, testa éin person positivt for covid-19. Personen måtte vere igjen i Rotterdam og gå i isolasjon, og delegasjonsleiaren vart igjen for å ta vare på vedkommande.

I dagane etter heimkomsten i Noreg vart det avdekka ytterlegare seks covid-19-tilfelle i den norske delegasjonen. Personane var allereie i obligatorisk heimekarantene etter utanlandsopphaldet, slik det dåverande norske regelverket påla dei. TIX var ikkje blant dei som fekk påvist smitte. Smitteutbrotet fekk heller ikkje konsekvensar for den norske deltakinga, sidan det oppstod etter tevlinga.

 Duncan Laurence smitta 
Nokre timar før den andre semifinalen torsdag 20. mai, kunngjorde EBU at 2019-vinnaren Duncan Laurence hadde testa positivt på covid-19. Han opptredde under den fyrste semifinalen, men hadde då ein negativ test. Laurence skulle også ha opptredd under finalen, men måtte stå over dette på grunn av smitten. I staden vart det vist eit førehandsinnspelt opptak der Laurence framførte vinnarlåten «Arcade» og hans nyaste låt, «Stars». I tillegg skulle han også ha presentert poenga frå den nederlandske juryen, men vart erstatta av tv-personlegdommen Romy Monteiro.

 Sjå òg 
 Junior Eurovision Song Contest 2021
 Adresse Rotterdam
 OGAE Second Chance Contest 2021

Referansar

Denne artikkelen bygger på «Eurovision Song Contest 2021» frå ,  den 23. juni 2021.  

 Bakgrunnsstoff 

 Den offisielle nettstaden til Eurovision Song Contest

Kategori:Eurovision Song Contest

2021
Kategori:Musikktevlingar i 2021